તેમણે આવનારા સમયમાં ભારતીય મૂડી બજારને વૈશ્વિક માપદંડો અનુસાર ઉચ્ચસ્તરીય બનાવવા પર ભાર મૂક્યો હતો . અહલુવાલિયાએ એમ પણ જણાવ્યું કે ભારતીય બજારોએ ઘણી પ્રગતિ કરી છે . ભારતીય શેર બજારે સમયાંતરે ઉભા થતા દબાણને સારી રીતે સંભાળ્યું છે . એશીના દાયકાના અંતિમ વર્ષોમાં પોતાના કાર્યકાળ દરમિયાનબજાર નિયંત્રક સેબીની રચનાની દિશામાં મહત્વની ભૂમિકા ભજવનાર અહલુવાલિયાએ જણાવ્યું કે ભારતીય બજારોએ ત્યાર બાદ સારી પ્રગતિ કરી છે . અહલુવાલિયાએ જણાવ્યું કે " હું સ્પષ્ટરીતે જણાવું છું કે મૂડી બજારો સાથે મને વિશેષ આકર્ષણ છે . " તેઓ નવી દિલ્હીમાં શેર બજાર વિનિયામકોના એક આંતરરાષ્ટ્રીય સંમેલનને સંબોધિત કરી રહ્યા હતા . શેર બજાર પંચના આંતરરાષ્ટ્રીય સંગઠનની એશિયા પ્રાંતની ક્ષેત્રિય સમિતિની ત્રણ દિવસની બેઠકનું આયોજન સેબીએ કર્યું હતું . મૂડી બજાર સાથે અહલુવાલિયાના જોડાણ અંગે સેબીના અધ્યક્ષ યુ કે સિંહાએ જણાવ્યું કે સેબીની રચના પહેલા નિર્ણયોના અપીલની સુનવણી સરકાર જ કરતી હતી . આ અપીલ સાંભળવાનું કામ અહલુવાલિયા કરતા હતા . સુનવણી દરમિયાન જ્યારે વકીલો તેમને માય લોર્ડ કહેતા હતા ત્યારે તેઓ ખૂબ રોમાંચ અનુભવતા હતા .